Chalet Alte Post**** in Arlberg Skiregion, Oostenrijk | Sunweb Wintersport - Wintersport 2018/2019 - Groot aanbod incl. skipas | Sunweb 34 Jesaja 9:5; Die Ster van Betlehem | Bybelverskille
← 33 Dubbel betekenis en Sinonieme
35 Apokriewe →
34. Jesaja 9:5; Die ster van Betlehem. Vier of vyf punte?
'n Vyfpunt ster en 'n Dawidster langs mekaar ingebou in Kapernaum. Foto: Mike Silberman
Ek hanteer die vraag wat ek ‘n tydjie gelede ontvang het, weer kortliks hier. Die vraag kom kortliks op die volgende neer: “Die Ster van Betlehem behoort vyf punte te hê, want dit verteenwoordig die kop, twee arms en twee bene van ‘n man, en Hy sal Immanuel genoem word.” Die Nuwe Afrikaanse Vertaling maak hierdie interpretasie onmoontlik, omdat dit die eerste twee attribute tot een saamvoeg. Dan het die ster net vier punte!
AOV: “Want ‘n Kind is vir ons gebore, ‘n Seun is aan ons gegee; en die heerskappy is op sy skouer, en Hy word genoem: Wonderbaar, Raadsman, Sterke God, Ewige Vader, Vredevors– “
ANV: “ Vir ons is ‘n Seun gebore, aan ons is ‘n Seun gegee; Hy sal heers en Hy sal genoem word: Wonderbare Raadsman, Magtige God, Ewige Vader, Vredevors.“
Kyk ons na die Hebreeuse grammatika vind ons dat “wonderbaar” (peh’-leh) “raadsman” (yaw-ats’) beskryf. Dis nie ‘n apparte attribuut nie, en moet vertaal word as ‘n “Wonderbare Raadsman” of ‘n “Wonderwerkende Raadsman”
Die meeste moderne vertalings dit so. Ook die “Complete Jewish Bible” (Jewish New Testament Publications, Inc. Clarksville, MarylandUSA; Jerusalem, Israel), vertaal deur David H. Stern, dra dieselfde interpretasie: “Wonder of a Counselor, Mighty God, Father of Eternity, Prince of Peace”.
Die groot probleem met my vraesteller se interpretasie, is dat van die toepassing terug gewerk word na die vertaling. Die vertaling word dan in ‘n vyfvoudige vorm ingedwing. Ons behoort egter eers grammatikaal korrek te vertaal. Dan moet ons ons interpretasie of dogma daaraan toets. Die idee van ‘n vyfpunt ster mag mooi wees, maar omdat dit nie deur die taalkundige feite of enige teologiese beginsel gesteun word nie, kan ons dit nie aanvaar nie.
Indien ons na die skema van attribute in hierdie paragraaf kyk, sien ons dat die vyfpunt-vertaling ook nie inpas nie. Al die attribute het te doen met wat die Kind vir sy volgelinge sou doen of beteken. (Raadsman, God, Vader, Vredebringer.) “Wonderbaar” pas nie in die skema in nie. As ons dit apart aanvaar, verwys dit nie na iets wat die Kind vir sy volgelinge doen of beteken nie, maar is dit ‘n beskrywing van Homself. Gekoppel aan “Raadsman” maak dit volkome sin en pas in die skema in.
This entry was posted in Vertalings Uitdagings. Bookmark the permalink.
6 Responses to 34 Jesaja 9:5; Die Ster van Betlehem